UDHËZIM
Nr. 138, datë 30.1.2018

PËR MIRATIMIN E TREGUESVE DHE KRITEREVE, TË PËRFSHIRA NË KONTRATËN E PERFORMANCËS (MODEL TIP), PËR OFRUESIT E SHËRBIMEVE NË SEKTORIN E UJËSJELLËS-KANALIZIMEVE

Në mbështetje të pikës 4, të nenit 102, të Kushtetutës, të shkronjës “f”, të pikës III, të VKM-së nr. 504, datë 6.7.2016, “Për krijimin e Agjencisë Kombëtare të Ujësjellës-Kanalizimeve”, si dhe VKM-së nr. 504, datë 13.9.2017, “Për përcaktimin e fushës së përgjegjësisë shtetërore të Ministrisë së Infrastrukturës dhe Energjisë”,

UDHËZOJ:

[bookmark: _GoBack]1. Çdo ofrues i shërbimeve në sektorin e ujësjellës-kanalizimeve duhet të arrijë treguesit dhe kriteret të përfshira në “Kontratën e Performancës” sipas lidhjes nr. 1, bashkëlidhur këtij udhëzimi, kontratë që lidhet ndërmjet Agjencisë Kombëtare të Ujësjellës-Kanalizimeve dhe Bashkisë. 
2. Bashkia përkatëse, pas nënshkrimit të kontratës së parashikuar në pikën 1 të këtij udhëzimi, nënshkruan një kontratë performance me administratorin e shoqërisë aksionare të ujësjellës-kanalizimeve, ku reflektohen kushtet dhe detyrimet e marra përsipër nga bashkia, në kontratën e nënshkruar sipas pikës 1 të këtij udhëzimi. 
3. Ngarkohen për zbatimin e këtij udhëzimi Ministria e Infrastrukturës dhe Energjisë, Agjencia Kombëtare e Ujësjellës-Kanalizimeve, të gjitha bashkitë, të gjithë shoqëritë aksionare të ujësjellës-kanalizimeve.
Ky udhëzim hyn në fuqi me botimin në Fletoren Zyrtare.

MINISTRI I INFRASTRUKTURËS 
DHE ENERGJISË
Damian Gjiknuri

	Fletorja Zyrtare

Lidhja 1

KONTRATË PERFORMANCE

NDËRMJET:
Agjencisë Kombëtare të Ujësjellës-Kanalizimeve – Bashkia _________
1. Palët bien dakord si më poshtë:
Kjo kontratë performance nënshkruhet sot, më datë _________ midis Agjencisë Kombëtare të Ujësjellës-Kanalizimeve, më poshtë AKUK, përfaqësuar nga z. ______ me cilësinë e Drejtorit të Përgjithshëm, me adresë rruga “Sami Frashëri”, nr. 4, Tiranë, dhe Bashkisë _______, me adresë________________, përfaqësuar nga Kryetarja/i _______________.
2. Baza ligjore dhe kohëzgjatja e kontratës  
2.1 Kjo kontratë bazohet në ligjin nr. 109/2017, “Për buxhetin e vitit 2018”, dhe në zbatim të ligjit nr. 139/2015, “Për vetëqeverisjen vendore”; VKM‐së nr. 63, datë 27.1.2016, “Për riorganizimin e operatorëve që ofrojnë shërbimin e furnizimit me ujë të pijshëm, grumbullimin, largimin dhe trajtimin e ujërave të ndotura” dhe VKM‐së nr. 504, datë 6.7.2016, “Për krijimin e Agjencisë Kombëtare të Ujësjellës-Kanalizimeve”;
2.2 Kjo kontratë është e vlefshme deri në 31 dhjetor 2018. 
[bookmark: _Toc245637774][bookmark: _Toc243760705]2.3 Kjo kontratë ndërtohet duke mbajtur parasysh objektivat strategjikë të qeverisë për sektorin. 
3. Qëllimi i kontratës së performancës
3.1 Qëllimi i kësaj kontrate është rritja e cilësisë së shërbimeve ndaj konsumatorëve dhe e përmirësimit të performancës së operatorit të shërbimit të UK-së brenda juridiksionit të bashkisë/bashkive, në funksion të arritjes së objektivave strategjikë, për plotësimin e kërkesave në rritje të të gjithë popullsisë së vendit, për shërbimin e furnizimit me ujë të pijshëm, grumbullimin, largimin dhe trajtimin e ujërave të ndotura.  
3.2 Në kushtet e reja të krijuara mbas reformës territoriale dhe administrative dhe për rrjedhojë me zgjerimin e zonës së shërbimit dhe riorganizimit të shoqërive UK, është qëllimi i AKUK që të lehtësojë, asistojë dhe thellojë bashkëpunimin mes Bashkisë dhe shoqërisë së UK-së për të përmbushur misionin e përbashkët për këto shërbime.
[bookmark: _Toc245637775][bookmark: _Toc243760706][bookmark: _Toc240860965]3.3 Kontrata ka gjithashtu për qëllim të forcojë shoqërinë UK për të operuar si një entitet vetadministrues sipas statusit të saj ligjor nën kontrollin e Këshillit Administrativ të zgjedhur nga Asambleja e Përgjithshme e Aksionarëve. 
3.4 Palët në këtë kontratë kanë për qëllim që të bashkëpunojnë për të arritur indikatorët e performancës, siç janë përcaktuar në shtojcat, që si më poshtë shoqërojnë këtë kontratë. 
4. AKUK, në funksion të përmbushjes së misionit dhe detyrave që ka, merr përsipër: 
4.1 AKUK do të koordinojë dhe monitorojë të gjitha aktivitetet sektoriale për sigurimin e shërbimit të furnizimit me ujë të pijshëm, kanalizimeve dhe trajtimin e ujërave të ndotura, në bashkëpunim me të gjitha institucionet e vendit, në nivel qendror dhe vendor, që të ndihmojë në arritjen e objektivave për të cilat është rënë dakord midis palëve.
4.2 Gjatë planifikimit të nevojave për investime të financuara nga buxheti i shtetit do të  kujdeset që këto të fundit të jenë në përputhje me nevojat sipas objektivave të bashkisë dhe planit të biznesit të shoqërisë UK.
4.3 Asiston bashkinë/shoqërinë UK për të hartuar projektpropozimet për investime të financuara nga buxheti i shtetit apo burime të tjera, si dhe monitoron implementimin e tyre. Asiston bashkinë/shoqërinë UK, sipas kërkesës, për të hartuar projektpropozimet për aplikim për kreditim nga bankat e nivelit të dytë, sipas legjislacionit në fuqi, si dhe monitoron implementimin e tyre.
4.4 Miraton të gjithë projektet e ujësjellës-kanalizimeve dhe impianteve të trajtimit të ujërave të ndotura, të financuara nga buxheti i shtetit, apo institucioneve financiare vendore dhe ndërkombëtare, konsulton dhe siguron asistencë teknike kur kjo kërkohet, për çdo projekt që financohet nga buxheti i Bashkisë, buxheti i sh.a. UK-së, me qëllim garantimin dhe zbatimin e rregullave teknike të projektimit dhe zbatimit.
4.5 Ndjek ecurinë e zbatimit të projekteve në sektor, pavarësisht burimit të financimit, në mënyrë që të sigurohet që projektet të arrijnë rezultatin e projektuar. 
4.6 Shpërndan fondin e subvencioneve dhe fondin e financimit për performancë në përputhje me bazën ligjore në fuqi dhe një metodologji transparente, me qëllim përmirësimin e përformancës në shërbimin e shoqërisë UK.
[bookmark: _Hlk505011876]4.7 Përgatit dhe vë në dispozicion manuale të operimit, si dhe udhëzime për hedhjen e të dhënave në programet dhe platformat e monitorimit, si dhe asiston personelin përkatës të ngarkuar nga Bashkia/shoqëria UK, në rastet kur kjo asistencë kërkohet nga Bashkia/shoqëria UK me shkrim ose mjete elektronike për të përmbushur këtë detyrim.
4.8 Vë në dispozicion të shoqërisë UK, manualin/instrumentin për hartimin e planit të biznesit, si dhe asiston/trajnon personelin përkatës të ngarkuar nga Bashkia/shoqëria UK për të hartuar planin e biznesit, në rastet kur kjo asistencë kërkohet nga Bashkia/shoqëria UK.
4.9 Monitoron treguesit e performancës për të cilat është rënë dakord mes palëve.
4.10 Njofton me shkrim kryetarin e Bashkisë dhe ministrin përgjegjës për infrastrukturën, çdo 3 muaj për ecurinë e treguesve të performancës, pjesë e kësaj kontrate.
4.11 Merr në konsideratë gjatë planifikimit të nevojave për trajnim, kërkesat nga Bashkia dhe ose shoqëria UK përkatëse.
4.12 Organizon një grup pune të kualifikuar, i cili ka si funksion të asistojë bashkitë dhe operatorët që të përmbushin treguesit e parashikuar në këtë kontratë.
4.13 Shpërndan fondin sipas performancës për çdo bashki mbi bazën e udhëzimit përkatës në zbatim të ligjit për buxhetin, në shumën e parashikuar për performancë. 
5. Bashkia, në përmbushjen e funksionit të saj ligjor për ofrimin e shërbimeve UK merr përsipër:
5.1 Bashkia ka detyrimin që në ushtrimin e funksioneve të veta, të garantojë zbatimin e ligjshmërisë në përputhje me aktet ligjore e nënligjore në fuqi për këtë sektor.
5.2 Brenda zonës së juridiksionit të saj, Bashkia është përgjegjëse për dhënien e shërbimit të furnizimit me ujë të pijshëm, grumbullimin, largimin dhe trajtimin e ujërave të ndotura nëpërmjet shoqërisë UK/apo çdo operatori tjetër në pronësi të saj. Zona e juridiksionit të Bashkisë dhe zona e shërbimit të shoqërisë UK përputhen dhe specifikohen përkatësisht në shtojcën 2 të kësaj kontratë.
5.3 Bashkëpunon dhe kujdeset që fondet e financuara nga AKUK për qëllimin e përmirësimit të performancës të përdoren me eficiencë nga operatori/shoqëria në mënyrë arritjen e qëllimit të kësaj kontratë.  
5.4 Miraton planin e biznesit 5-vjeçar të shoqërisë UK, ku janë reflektuar objektivat dhe treguesit për performancën për çdo vit dhe nevoja për mbështetje financiare.
5.5 Me kërkesën e saj, i paraqet AKUK nevojat për investime dhe mbështetje financiare për përmbushjen e objektivave dhe të treguesve për performancën sipas planbiznesit.
5.6 Me kërkesën e saj, i paraqet për miratim AKUK projektet teknike të cilat kanë si synim përmbushjen e objektivave dhe të treguesve të performancës sipas planit të biznesit.
5.7 Rishikon dhe miraton çdo vit planin e biznesit, duke pasur parasysh reflektimin e treguesve të rënë dakord në kontratën me AKUK.
5.8 Paraqet  pranë ministrisë përgjegjëse për infrastrukturën, AKUK dhe Entit Rregullator të Ujit (ERRU), jo më vonë se tre muaj përpara përfundimit të vitit financiar planin e biznesit të rishikuar.
5.9 Merr përsipër që nëpërmjet mekanizmave të kontrollit që disponon, të garantojë që shoqëria nuk do të devijojë nga plani i biznesit.
5.10 Planifikon investime në sektorin UK dhe TUN, brenda kapaciteteve të veta buxhetore, në përputhje me planin e biznesit të miratuar.
5.11 Mbështet shoqëritë UK në procesin e faturimit dhe në mbledhjen e të ardhurave dhe siguron që të gjitha institucionet që operojnë me buxhetin e saj apo varen prej saj të paguajnë në kohë faturat e tyre të shërbimit.
[bookmark: _Toc245637779][bookmark: _Toc243760710][bookmark: _Toc245637777]6. Ndryshimet e kontratës
6.1 Ndryshimet në këtë kontratë bëhen me pëlqimin e të dyja palëve dhe janë të vlefshme, pasi bëhen me shkrim dhe firmosen prej tyre.
7. Procedurat e zgjidhjes së mosmarrëveshjeve
7.1 Mosmarrëveshjet që mund të lindin gjatë zbatimit të kësaj kontratë janë subjekt negocimi dhe zgjidhen me mirëkuptim midis palëve.
8. Dispozitë përfundimtare
8.1 Kjo kontratë hartohet në tri kopje origjinale, një për secilën pale. Një kopje e kësaj kontrate depozitohet në ERRU.

AKUK							 				 														                                                    BASHKIA __________
DREJTOR I PËRGJITHSHËM				                                                      KRYETAR I BASHKISË

Shtojca 1: Fondi i Bashkisë ______/SHA Ujësjellës-Kanalizime ______ sipas STIP

	Emërtimi 
	Shuma (lekë)

	Fondi për – performancë
	Sipas buxhetit

	Fondi pa – performancë
	Sipas buxhetit

	Investime me fondet nga buxheti i Bashkisë ________ viti 2018
	

	Shuma lekë
	



Shtojca 2: Lista e aksionarëve të SHA Ujësjellës-Kanalizime ________

	Nr.
	Bashkia
	Përqindja e aksioneve

	1
	Bashkia________
	

	
	
	

	2
	Total
	





Shtojca 3: Zona e shërbimit të shoqërisë SHA Ujësjellës-Kanalizime ______

	Bashkia
	Qyteti/Njësia administrative/Fshati

	
	

	
	

	
	

	
	

	
	

	
	

	
	

	
	

	
	

	
	

	
	

	
	Total



Shtojca 4: Indikatorët e performancës së aksionit gjatë vitit 2018
1. Rritja e numrit të klientëve të zonës së shërbimit (krahasimi me numrin e njësive sipas projektit të adresarit) sa më poshtë: 
	- 8 % Për ato që aktualisht kanë mbi
	85% të njësive me kontrata;

	- 9 %       “		“	
	81 % - 84 %

	- 10 %	     “		“	
	77 % - 80 %		 “

	- 11 %	     “		“
	73 % - 76 %		 “

	- 12 %	     “		“	
	69 % - 72 %		 “

	- 13 %	     “		“	
	65 % - 68 %		“

	- 14 %	     “		“	
	60 % - 64 %		“   


Jo më pak se 74% për ato që aktualisht kanë nën 	60%     
2. Rritja e shumës monetare të faturimeve për vitin 2018 në të paktën 30% për të gjitha shoqëritë (me çmim reference të vitit paraardhës në rastet kur bashkitë në vitin 2018 do të aplikojnë çmime të ndryshme krahasuar me atë të vitit 2017).
3. Rritja e nivelit të arkëtimeve në masën mbi 95%.
4. Rritja e nivelit të matjes së konsumit të ujit, shprehur nëpërmjet lidhjeve të pajisura me ujëmatës në masën mbi 90%; dhe lidhja e një kontrate kolektive, ose kontratave fikse (me konsumatorët për çezmat e përbashkëta).
5. Reduktimi i kostos së punës dhe asaj të energjisë (së bashku), minimalisht në masën 15%. 
6. Arkëtimi i detyrimeve të prapambetura (si referencë 31.12.2017) jo më pak se 30%.
7.  Reduktimi i “ujit pa të ardhura” (në fund të vitit 2018) nga: 
- aktualisht (deklaruar!) mbi 65% ujë pa të ardhura, 	jo më shumë se 55% (reale);
- aktualisht (deklaruar!) 55% - 65% ujë pa të ardhura, 	jo më shumë se 47% (reale);
- aktualisht (deklaruar!) 45% - 55% ujë pa të ardhura, 	jo më shumë se 40% (reale);
- aktualisht (deklaruar!) 35% - 45% ujë pa të ardhura, 	jo më shumë se 35% (reale);
- për investimet e 5 viteve të fundit, 	jo më shumë se 30% (reale);
- për investimet e 2 viteve të fundit,	 jo më shumë se 20% (reale);
8. Mbulimi i kostos totale të operimit me arkëtimet në nivelin:
- 100%  për të gjitha shoqëritë që aktualisht janë në nivelin mbi 80%; 
- 90 %	        “		         “	             “		           “	   “		 60% - 80%;
- 80 %	        “		           “	             “		         “	    “	   nën 	60%.    
  9. Të gjitha shoqëritë, brenda juridiksionit të bashkive përkatëse, duhet të ofrojnë shërbimin e furnizimit me ujë dhe atë të kanalizimeve, njëkohësisht dhe kur është rasti dhe të grumbullimit dhe përpunimit të ujërave të ndotura.
10. Investime me fondet nga buxheti i bashkive respektive në masën jo më pak se:
- për bashkitë me mbi 30000          kontrata,	 në masën minimalisht 18 €/lidhje;
- për bashkitë me 20000-30000    kontrata, 	në masën minimalisht 15 €/lidhje;
- Për bashkitë me nën 20000         kontrata,		në masën minimalisht 12 €/lidhje.
11. Vendosja e ujëmatësve funksionalë dhe kalibruar për matjen e sasive të ujit që futet në rrjet, në çdo burim dhe pus-shpime.  
12. Miratimi i tarifës së unifikuar brenda zonës së juridiksionit dhe korrektuar sipas parimeve më të mira (në vëmendje rikuperimi kostos), kur është e nevojshme.
13. Lidhja e aktmarrëveshjeve për shlyerjen e detyrimeve të prapambetura që shoqëria i ka të tretëve.
14. Identifikimi dhe regjistrimi i të gjitha sistemeve të furnizimit me ujë, të ndërtuara nga vetë qytetarët dhe që janë aktualisht funksionale.
15. Ndërtimi i mekanizmave transparentë për furnizimin e familjeve në nevojë me 20 litra/ditë/frymë pa pagesë. 

